*For klubbens elitesatsing på menn, se Bergen Håndball.*

**Fyllingen Håndball** (stiftet 31. mai 1995) er en norsk håndballklubb fra Bergen, under allianseidrettslaget Fyllingen Idrettslag. Klubben har under 2021/22-sesongen blant annet et A-lag for kvinner i 2. divisjon, samt et rekruttlag for herrelaget Bergen Håndball i 2. divisjon.

Historie
--------

Håndball har vært en del av i Fyllingen Idrettslag siden slutten av 40-tallet. Da klubben ble stiftet i 1946, var det med fotball og skøyter som fokus. Med Ove Helgesens oppfordring i 1965, startet primus motor Eldrid og Magne Oksholm gruppen for fullt, og kunne skilte med 90 medlemmer etter ett år. I 1972 stilte klubben med 9 lag, og Eldrid Oksholm trente alle kvinnelagene. Spilletid i hall var mangelvare, men allerede i 1974/75-sesongen kunne Tove Sundsbak stille på juniorlandslaget.

I 1982 var håndballgruppen en av de største i byen, med 18 lag. A-laget for kvinner var nå i 2. divisjon, og skulle forbli der, etter årsmøtevedtak. A-laget for menn var fortsatt i 4. divisjon, men skulle også opp i høyere sfærer. I 1986 var målet oppnådd og de stod i 2. divisjon. G18-laget vant klubbens første NM-gull i 1987, med bronse (1995) og sølv (1986) på veien. Flere spillere deltok på juniorlandslaget.

Ved inngangen til 90-tallet, var status 23 lag, hvorav 17 aldersbestemte.

A-laget for menn rykket opp til eliteserien foran 1992/93-sesongen, og Ivica Rimanic kom inn som hovedtrener. Sesongen sluttet med en 3.-plass, men etter 1994/95-sesongen og en flytting til Haukelandshallen, var klubben nesten konkurs.

I 1996 ble Framohallen gitt klubben som en 50-årsgave av Framo-konsernet, og sto ferdig i 1998.

### Elitehåndball for menn

Utdypende artikkel: Bergen Håndball

Klubben har spilt sammenhengende elitehåndball for menn, siden opprykket i 1997. I 1999 ble Vidar Gjesdal hentet inn som spillende trener, og endte senere opp som daglig leder i elitesatsingen FyllingenBergen.

Under den europeiske Challengecupen 2004/05 spilte klubben seg frem til en kvartfinale, og tok samme sesong bronse i eliteserien – klubbens første seriemedalje.

Jan Stankiewicz og Anders Fältnes kom inn fra Sverige foran 2006/07-sesongen, og avsluttet på en 4.-plass. Sesongen etter spilte de seg frem til NM-finale, men tapte for Drammen. Svend Magnus Pettersen var tungen på vektskålen for å hente hjem seriegullet i 2008/09-sesongen.

Midtveis i 2010, ble elitesatsingen for menn skilt ut i FyllingenBergen. I 2018 ble dog rekruttlaget hentet tilbake, et partnersamarbeid mellom Fyllingen, Bønes og Kjøkkelvik, og etablerte det som et satsningslag i 2. divisjon.

#### Landslagsspillere

Følgende herrespillere har vært innom A-landslaget som Fyllingenspillere:

* Terje Haugstvedt
* Morten Haugstvedt
* Jarle Rykkje
* Vidar Gjesdal
* Magnus Dahl
* Thomas Drange
* Sven Magnus Pettersen
* Henrik Grøneng Nilsen
* Andreas Geitrem
* Eirik Hugaas Ofstad
* Espen Holand
* Eivind Tangen
* Harald Reinkind
* Kristian Bjørnsen

Referanser
----------

1. ↑  Ryland, Ronald Straume (10. april 2018). «Årsmelding 2014». *Fyllingen Håndball Bredde*.

Kilder
------

* Valaker, Tormod (2013). «Fyllingen». *Klubbhistorier i vest - Da håndball ble folkesport*. Bergen: Norges Håndballforbund - Region Vest. s. 45 – 54. ISBN 978-82-7129-278-2.

Eksterne lenker
---------------

* (no) Offisielt nettsted Rediger på Wikidata

| * v
* d
* r
1. divisjon håndball for kvinner 2022/23 |
| --- |
|  | 
* Charlottenlund
* Fjellhammer
* Flint
* Follo
* Fyllingen
* Gjerpen
* Glassverket
* Haslum
* Junkeren
* Larvik Turn
* Levanger
* Nordstrand
* Oppsal
* Storhamar 2

 | Norges flagg |

| * v
* d
* r
1. divisjon håndball for menn 2022/23 |
| --- |
|  | 
* Bergen
* Charlottenlund
* Falk Horten
* Follo
* Fyllingen
* Herulf Moss
* Melhus
* Nordstrand
* Nøtterøy
* OSI
* ROS
* Ryger
* Sandefjord
* Viking TIF

 | Norges flagg |

|  |  |
| --- | --- |
| Oppslagsverk/autoritetsdata | Brønnøysundregistrene
 |